Na temelju članka 72. Zakona o komunalnom gospodarstvu („Narodne novine“ broj 68/18, 110/18 i 32/20) i članka 20. Statuta Općine Plitvička Jezera („Službeni glasnik Općine Plitvička Jezera“ br. 2/21), Općinsko vijeće Općine Plitvička Jezera na ____. redovnoj  sjednici održanoj dana ________2021. godine, donijelo je

P R O G R A M
održavanja komunalne infrastrukture u 2022. godini

I.	OPĆE ODREDBE       

Članak 1.
Ovim Programom određuje se održavanje komunalne infrastrukture u 2022. godini na području Općine Plitvička Jezera za slijedeće komunalne djelatnosti:
•	održavanje čistoće javnih površina
•	održavanje javnih površina na kojima nije dopušten promet motornim vozilima
•	održavanje javnih zelenih površina
•	održavanje nerazvrstanih cesta (zimsko i ljetno)
•	održavanje groblja
•	održavanje javne rasvjete
•	održavanje sustava javne odvodnje oborinskih voda
•	deratizacija i veterinarsko- higijeničarski poslovi
•	pojačano održavanje – vraćanje u funkciju zapuštenih puteva, trgova, kanala, šetnica i dr.

Programom iz stavka 1. ovog članka utvrđuju se:
•	opis i opseg poslova održavanja s procjenom pojedinih troškova po djelatnostima,
•	iskaz financijskih sredstava potrebnih za ostvarivanje programa, s naznakom izvora financiranja.

II.  	ODRŽAVANJE ČISTOĆE JAVNIH POVRŠINA

Članak 2.
•	pometanje parka i pražnjenje kanti za otpatke svakodnevno u razdoblju siječanj - prosinac,
•	čišćenje nogostupa ulica od pijeska nakon zimske službe u travnju mjesecu,
•	pranje ulica i nogostupa nakon završetka zimske službe u mjesecu travnju i za 05. kolovoza – Dan pobjede i domovinske zahvalnosti
•	pometanje autobusnog stajališta, parkirališta, nogostupa te pražnjenje kanti za  otpatke svakodnevno u razdoblju siječanj-prosinac
•	područje obuhvata: centar  Korenice
_________________________________________________________________
UKUPNO:                                                120.000,00 kn 

Izvor financiranja: 4.4. komunalna naknada  (120.000,00 kn) 

III. ODRŽAVANJE JAVNIH POVRŠINA NA KOJIMA NIJE DOPUŠTEN PROMET
     MOTORNIM VOZILIMA

Članak 3.
•	uređenje i održavanje trgova, pločnika, javnih prolaza, stuba, šetališta, biciklističkih i pješačkih staza, mostova, javnih površina na kojima nije dozvoljen promet motornih vozila
•	u zimskim uvjetima čišćenje snijega 
•	nabavka komunalne opreme – klupa, koševa za smeće
•	popravak kvarova i sanacija javnih površina
•	hortikulturni radovi na područjima javnih površina
•	signalizacija, mjere zaštite, oglasne ploče
___________________________________________________________________
UKUPNO:                                            200.000,00 kn

Izvori financiranja:  4.4. komunalna naknada  (100.000,00 kn)
                     5.7 naknada od zaštićenih područja  (100.000,00 kn)
	
IV. ODRŽAVANJE JAVNIH ZELENIH  POVRŠINA

Članak 4.
•	sadnja cvijeća u parku u mjesecu travnja,
•	zalijevanje i održavanje cvijeća u parku kontinuirano dok traje potreba,
•	košnja trave u parkovima 10-12 puta godišnje u razdoblju travanj-listopad,
•	košnja ostalih javnih zelenih površina za razdoblje travanj-listopad,
•	obrezivanje živice i ukrasnih grmova u parku i odvoz grana jedanput mjesečno za razdoblje lipanj- kolovoz,
•	održavanje odlagališta otpada,
•	uređenje parka (zasadi)
UKUPNO:                                           250.000,00 kn

Izvori financiranja:  4.4 komunalna naknada (200.000,00 kn)
                     5.7. naknada od zaštićenih područja (50.000,00 kn)

V. 	ODRŽAVANJE NERAZVRSTANIH CESTA

Članak 5
-  Ljetno održavanje nerazvrstanih cesta ……………… 1.100.000,00 kn (izvor 4.4)
-  zimska služba …………..…………………………… 1.300.000,00 kn (izvori 4.4 /5.2)
   (Radovi će se izvoditi prema planu zimskog i ljetnog održavanja)
   ______________________________________________________________________
   UKUPNO:                                        2.400.000,00 kn 
 
Izvor financiranja:-ljetno održavanje- 4.4 komun. naknada/komun. doprinos (1.100.000,00 kn)  
                  - zimska služba- 4.4 komunalna naknada (450.000,00 kn)
                                   5.2 pomoći (850.000,00 kn)                  

VI.	TEKUĆE ODRŽAVANJE GROBLJA

Članak 6.
- Usluge tekućeg održavanja groblja …………………………. 200.000,00 (izvor 4.4)
___________________________________________________________________  
 UKUPNO:                                               200.000,00 kn 

Izvor financiranja: 4.4 komunalna naknada

VII. ODRŽAVANJE JAVNE RASVJETE

Članak 7.
 1. Redovno održavanje javne rasvjete …………………………  200.000,00 (izvor 4.4)                                                                                                       
 2. Utrošak električne energije za javnu rasvjetu…….……………300.000,00 (izvor 4.4)
 3. Zakup opreme …………………………………..…………… ..200.000,00 (izvor 4.4)
_________________________________________________________________________
UKUPNO:                                                    700.000,00 kn

Izvor financiranja: komunalna naknada

VIII. DERATIZACIJA  I VETERINARSKO-HIGIJENIČARSKI POSLOVI
 
Članak 8.
- Usluga deratizacije………………..………………….…….....…  30.000,00  (izvor 1.1)          
- Veterinarsko- higijeničarske usluge ……………………………   50.000,00  (izvor 4.4)
___________________________________________________________________________
  UKUPNO:                                                   80.000,00 kn 
                                                                                                      
Izvor financiranja:  1.1 opći prihodi i primici (30.000,00 kn)
                    4.4 komunalna naknada (50.000,00 kn)
                    	
IX.   OSTALE USLUGE ODRŽAVANJA

Članak 9.
- Izvanredno održavanje komunalne infrastrukture (zapušteni putovi, 
  prostori uz prometnice i dr.)……………………………………….200.000,00  (izvor 4.4)
- Održavanje kanala i slivnika za oborinsku odvodnju.......................150.000,00  (izvor 4.2 /5.7)
- Sanacija divljih odlagališta………………………………………….50.000,00  (izvor 4.4)

   UKUPNO:                                                 400.000,00 kn

  Izvor financiranja: 4.4 komunalna naknada (250.000,00 kn)
                    4.2  prihod od zakupa poljoprivrednog zemljišta (100.000,00 kn)
                    5.7 naknada od zaštićenih područja  (50.000,00 kn)
	
X.  ZAVRŠNE ODREDBE

Članak 10.
Ostvarenje ovog Programa ovisit će o prilivu financijskih sredstava u Općinskom Proračunu.

Članak 11.
Ovaj Program održavanja komunalne infrastrukture u 2022. godini objavit će se u „Službenom glasniku Općine Plitvička Jezera“, a primjenjuje se od 01.01.2022. godine.

KLASA: 400-06/21-01/
URBROJ: 2125/11-03-21-
Korenica, _________2021. godina

   OPĆINSKO VIJEĆE OPĆINE PLITVIČKA JEZERA
                                                            
Predsjednik Općinskog vijeća:
Ante Bionda